আমোদিনী ঘোষ কবিতা মিলনসাগর Amodini Ghosh Bengali Poetry MILANSAGAR
কবি মোহিতলাল মজুমদার  এর জন্ম হয় নদিয়া জেলার কাঁচরাপাড়ায় | ১৯০৮ সালে কলকাতার
রিপন কলেজ (বর্তমানে বিদ্যাসাগর কলেজ) থেকে স্নাতক হন এবং কলকাতা হাই স্কুলে শিক্ষকতার কাজে
যোগ দেন | মাঝখানে ১৯১৪ থেকে ১৯১৭ পর্যন্ত সেটেলমেন্ট বিভাগে কাজ করেন | ১৯২৮ সালে ঢাকা
বিশ্ববিদ্যালয়ের সংস্কৃত বিভাগের অধ্যাপক হিসেবে যোগ দিয়ে ১৯৪৪ সালে অবসর গ্রহণ করেন |
তিনি একজন কবি হিসেবে আত্মপ্রকাশ করে সমালোচক হিসেবেও যথেষ্ঠ খ্যাতি লাভ করেন | লেখা প্রথম
প্রকাশিত হয় "মানসী" পত্রিকায় | পরে "ভারতী" এবং "শনিবারের চিঠি" পত্রিকাতেও নিয়মিত লেখেন | তাঁর
প্রথম কাব্য কবি দেবেন্দ্রনাথ সেন সম্পর্কে "দেবেন্দ্রমঙ্গল" প্রকাশিত হয় ১৯১২ সালে | এ ছাড়া স্বপনপসারী
(১৯২২), বিস্মরণী (১৯২৭), স্মরগরল (১৯৩৬), হেমন্তগোধূলি (১৯৪১) উল্লেখনীয় |
কবিতার ভাবের দিক থেকে তিনি দেহবাদী কিন্তু বাস্ববাদী নন | তাঁর কবিতার প্রধাণ বিষয় প্রেম, এই প্রেম
দেহাশ্রয়ী, কাম কে স্বীকার করেই প্রেমের স্বীকৃতি তিনি দিয়েছেন | তাঁর উদ্দীপ্ত কম্ঠস্বর, কবিতায় কাম ও
প্রেমের বন্দনা তাঁকে সমকালীন তরুণ কবিদের কাছে প্রিয় করে তুলেছিল | তিনি প্রথমে রবীন্দ্রনাথ ঠাকুরের
অনুরাগী হলেও পরবর্তি সময়ে রবীন্দ্র বিরোধী ভাবাপন্ন হয়ে যান এবং মাইকেল মধুসূদন দত্ত  এবং
অক্ষয় কুমার বড়ালের অনুরাগী হয়ে পড়েন | আধুনিক বাংলা কবিতা সম্বন্ধে তাঁর অনেক অভিযোগ ছিল
তাই আধুনিক কবিদের সঙ্গে তাঁর ব্যবধান রচিত হয় |
বাংলা সাহিত্যের অন্যতম শ্রেষ্ঠ সমালোচক হিসেবে পরিচিতি লাভ করেন | সাহিত্যতত্ত্ব, মাইকেল মধুসূদন,
বঙ্কিমচন্দ্র এবং আধুনিক সাহিত্যের উপর নানা গ্রন্থ রচনা করেছেন | সাহিত্যকথা (১৯৩৮), বাংলা কবিতার
ছন্দ (১৯৪৫), শ্রীমধুসূদন (১৯৪৭),  সাহিত্য বিতান (১৯৪৭), বঙ্কিমবরণ (১৯৪৯), বঙ্কিমচন্দ্রের উপন্যাস
(১৯৫৩), প্রভৃতি গ্রন্থ উল্লেখযোগ্য |
আমরা মিলনসাগরে  কবি আমোদিনী ঘোষের কবিতা তুলে আগামী প্রজন্মের কাছে পৌঁছে দিতে পারলে এই
প্রচেষ্টার সার্থকতা।
কবির একটি ছবি ও তাঁর জীবন সম্বন্ধে আরও তথ্য যদি কেউ আমাদের পাঠান তাহলে আমরা, আমাদের
কৃতজ্ঞতাস্পরূপ প্রেরকের নাম এই পাতায় উল্লেখ করবো।
উত্স: ডঃ শিশির কুমার দাশ, সংসদ সাহিত্য সঙ্গী ২০০৩, উইকিপেডিয়া
কবি মোহিতলাল মজুমদারের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ০৪.১১.২০১৪
...